Diari Oficial de la Generalitat Valenciana


Sumari del DOGV 2871, del 18-11-1996 (1996/839999)

ACORD de 5 de novembre de 1996, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament dels Poblets.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2871

Data del DOGV
:   18-11-1996

Secció del DOGV
:   ALTRES DISPOSICIONS

Número del document
:   1996/839999


Data del document
:   05-11-1996

Organisme emissor
:   Conselleria de Presidència

Tipus de document
:   Acord

ACORD de 5 de novembre de 1996, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament dels Poblets.   
El Govern Valencià, en la reunió del dia 5 de novembre de 1996, adoptà l'acord següent:  
L'Ajuntament dels Poblets, després de l'aprovació, per l'òrgan competent, del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de col·lector general per a la canalització d'aigües residuals i de pluja.  
Aquesta declaració d'ocupació urgent es justifica en la inclusió de les obres previstes en els programes de la Conselleria d'Obres Públiques, Urbanisme i Transports i per la necessitat urgent de construcció d'un col·lector d'aigües pluvials i residuals en un sector de sòl urbà que hi manca.  
Sotmés l'expedient a informació pública, les persones afectades no hi van presentar al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Presidència, Govern Valencià, acorda:  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament dels Poblets per a l'execució del projecte de col·lector general per a la canalització d'aigües residuals i pluvials.  
Llista de béns afectats:  
- Finca: 1  
Descripció: jardí i tancament metàl·lic  
Propietari: Heinrich Arnald  
Domicili: Sorts de la Mar Centre, 20  
Superfície: 380 m2  
Elements que s'han d'extingir: jardí i tancament  
- Finca: 2  
Descripció: terreny erm  
Propietària: Luisa García Doménech  
Domicili: parcel·la cadastral 125  
Superfície: 730 m2  
- Finca: 3  
Descripció: terreny erm  
Propietària: Luisa García Doménech  
Domicili: parcel·la cadastral 125  
Superfície: 300 m2  
- Finca: 4  
Descripció: plantació de tarongers  
Propietari: Jaime Perelló Ferrando  
Domicili: parcel·la cadastral 136  
Superfície: 200 m2  
Element que s'ha d'extingir: plantació de tarongers  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant de l'Ajuntament dels Poblets les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades puguen interposar-hi qualsevol altre recurs que consideren oportú.  
València, 5 de novembre de 1996  
El conseller secretari del Govern Valencià,  
JOSÉ JOAQUíN RIPOLL SERRANO